87/81/ETY: Komission päätös, tehty 7 päivänä tammikuuta 1987, humalan neuvoa-antavan komitean perustamisesta



Virallinen lehti nro L 045 , 14/02/1987 s. 0034 - 0036

Suomenk. erityispainos Alue 3 Nide 22 s. 0170

Ruotsink. erityispainos Alue 3 Nide 22 s. 0170



KOMISSION PÄÄTÖS, tehty 7 päivänä tammikuuta 1987, humalan neuvoa-antavan komitean perustamisesta (87/81/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, sekä katsoo, että komission päätöksellä (ETY) N:o 72/286/ETY(1), sellaisena kuin se on viimeksi muutettuna päätöksellä (ETY) N:o 86/56/ETY(2) perustettiin humalan neuvoa-antava komitea, uusien jäsenvaltioiden yhteisöön liittymisen seurauksena on osoittautunut tarpeelliseksi lisätä edustajapaikkojen lukumäärää ja jakaa ne uudelleen; on soveliasta lisäksi mukauttaa jäsenten korvaamismenettely, säännöksiä humalan neuvoa-antavasta komiteasta on muutettu useita kertoja, ja niistä on tullut sen vuoksi vaikeasti sovellettavia, tästä syystä ne olisi yhdistettävä, komissiolle on tärkeää kerätä ammatinharjoittajien ja kuluttajien lausunnot ongelmista, jotka humala-alan yhteisen markkinajärjestelyn toiminta on aiheuttanut, kaikkien ammatinharjoittajien, joita tämän markkinajärjestelyn täytäntöönpano koskee suoraan, sekä kuluttajien olisi voitava osallistua komission pyytämien lausuntojen laatimiseen, ja jäsenvaltioiden kyseiset ammattiyhdistykset sekä kuluttajaryhmät ovat perustaneet yhteisön tasolle järjestöjä, jotka pystyvät edustamaan kaikkien jäsenvaltioiden asianomaisia ammatinharjoittajia, ON PÄÄTTÄNYT SEURAAVAA: 1 artikla 1. Perustetaan komission yhteyteen humalan neuvoa-antava komitea, jäljempänä "komitea". 2. Komitea koostuu seuraavien eturyhmien edustajista: maataloustuottajat, maatalousosuuskunnat, maataloustuote- ja elintarviketeollisuus, maataloustuotteiden kauppa, maatalous- ja elintarvikealan työntekijät sekä kuluttajat. 2 artikla 1. Komissio voi kysyä komitealta neuvoa kaikissa ongelmissa, jotka liittyvät humala-alan yhteistä markkinajärjestelyä koskevien asetusten soveltamiseen, ja erityisesti toimenpiteistä, jotka sen on toteutettava näiden asetusten soveltamiseksi. 2. Komitean puheenjohtaja voi ilmoittaa komissiolle, että on aiheellista kysyä komitealta neuvoa jälkimmäisen toimivaltaan kuuluvassa asiassa, jossa sille ei ole esitetty lausuntopyyntöä. Hän tekee niin erityisesti jonkin edustettuna olevan eturyhmän pyynnöstä. 3. Komissio voi neuvoston asetuksen (ETY) N:o 1696/71(3) 6 artiklassa säädettyihin säännöksiin liittyvissä kysymyksissä kysyä neuvoa ainoastaan humalantuottajien, humalakaupan ja panimoteollisuuden edustajilta tämän päätöksen 5 artiklassa säädetyillä edellytyksillä. 3 artikla 1. Komiteassa on 32 jäsentä. 2. Edustajanpaikat jaetaan seuraavasti: - 16 alan maataloustuottajille ja maatalousosuuskunnille, - 5 panimoteollisuudelle, - 5 humalakaupalle mukaan lukien johdettujen tuotteiden jalostusteollisuus, - 3 maataloustyöntekijöille, - 3 kuluttajille 4 artikla 1. Komissio nimittää komitean jäsenet yhteisön tasolle perustettujen 1 artiklan 2 kohdassa tarkoitettuja eturyhmiä parhaiten edustavien ja toiminnaltaan humala-alan yhteiseen markkinajärjestelyyn kuuluvien ammatillisten järjestöjen ehdotuksesta. Kuluttajien edustajat nimitetään kuitenkin kuluttajien neuvoa antavan komitean ehdotuksesta. Jokaista täytettävää paikkaa varten nämä järjestöt ehdottavat kahta ehdokasta, jotka ovat eri maiden kansalaisia. 2. Komitean jäsenen toimikausi on kolmen vuoden pituinen. Toimikausi voidaan uusia. Suoritetut tehtävät eivät oikeuta palkkioon. Kolmen vuoden ajanjakson päättymisen jälkeen komitean jäsenet pysyvät toimessa kunnes heidän seuraajansa nimetään tai heidän toimeksiantonsa uusitaan. Eronpyynnön tai kuoleman tapauksessa tai jos jäsenen ehdokkuutta pyytänyt järjestö pyytää, että hänet korvataan, jäsen korvataan 1 kohdassa määrättyä menettelyä noudattaen. 3. Komissio julkaisee luettelon jäsenistä tiedoksi Euroopan yhteisöjen virallisessa lehdessä. 5 artikla 1. Komitean yhteyteen perustetaan yhtäläisen edustuksen ryhmä, jossa on 7 tuottajien ja 7 teollisuuden ja kaupan edustajaa komission nimittäminä asianosaisten ammatillisten järjestöjen ehdotuksesta 4 artiklassa säädetyillä edellytyksillä. Yhtäläisen edustuksen ryhmän jäsenten ei välttämättä ole oltava komitean jäseniä. 2. Kaupan ja teollisuuden edustajat koostuvat - kolmesta humalakaupan edustajasta ja - neljästä panimoteollisuuden edustajasta. 3. Jos jokin yhtäläisen edustuksen ryhmän jäsenistä ei voi osallistua kokoukseen ja ainoastaan tässä tapauksessa, hänet voidaan korvata. Ammatillinen järjestö, jonka ehdotuksesta estynyt jäsen on valittu ryhmään, ehdottaa puheenjohtajalle hänen sijaistaan. 4. Yhtäläisen edustuksen ryhmän puheenjohtaja voi ilmoittaa komissiolle, että yhtäläisen edustuksen ryhmää olisi kuultava 2 artiklan 3 kohdassa tarkoitetussa asiassa, jossa sitä ei ole kuultu. Se tekee ilmoituksen erityisesti jonkin yhtäläisen edustuksen ryhmässä edustettuna olevan sidosryhmän pyynnöstä. 6 artikla 1. Komitea valitsee komissiota kuultuaan puheenjohtajan kolmeksi vuodeksi. Puheenjohtaja valitaan ensimmäisessä äänestyksessä läsnäolevien jäsenten kahden kolmasosan enemmistöllä ja myöhemmissä äänestyksissä läsnäolevien jäsenten yksinkertaisella enemmistöllä. Jos äänet menevät tasan, komissio huolehtii tilapäisesti puheenjohtajuudesta. 2. Komissio valitsee kaksi varapuheenjohtajaa kolmeksi vuodeksi. Varapuheenjohtajat valitaan niiden eturyhmien joukosta, joihin puheenjohtaja ei kuulu. Valinta suoritetaan 1 kohdassa määrättyä menettelyä noudattaen. Komitea voi samaa menettelyä noudattaen valita muita jäseniä työvaliokuntaan. Tässä tapauksessa työvaliokunnassa on puheenjohtajan lisäksi enintään yksi edustaja kustakin komiteassa edustettuna olevasta eturyhmästä. Työvaliokunta valmistelee ja järjestää komitean työt. 3. Yhtäläisen edustuksen ryhmä valitsee joukostaan puheenjohtajan ja varapuheenjohtajan yhdeksi vuodeksi. Valinta suoritetaan 1 kohdassa säädettyä menettelyä noudattaen. Puheenjohtaja ja varapuheenjohtaja eivät voi kuulua samaan eturyhmään. Heidät valitaan jommasta kummasta edustettuna olevasta eturyhmästä. 7 artikla 1. Ainoastaan komission edustajat, komitean jäsenet, tai esteen sattuessa heidän sijaisensa, sekä 3, 4 ja 7 kohtien mukaisesti kutsutut henkilöt voivat osallistua kokouksiin tai seurata niitä. 2. Yhtäläisen edustuksen ryhmän kokouksiin voivat osallistua ainoastaan komission edustajat, yhtäläisen edustuksen ryhmän jäsenet tai esteen sattuessa heidän sijaisensa, komitean puheenjohtaja sekä 5 ja 7 kohtien mukaisesti kutsutut henkilöt. 3. Esteen sattuessa komitean jäsenelle järjestö tai järjestöt, joille on myönnetty paikka komiteassa, voivat valtuuttaa sijaisen. Sijainen on valittava komission ja kyseisen järjestön yhdessä vahvistamasta luettelosta, jossa nimiä on puolet kyseistä järjestöä tai kyseisiä järjestöjä edustavien jäsenten kokonaismäärästä. Tämä määrä on vähintään yksi ja enintään kaksitoista. Kun valtuutetaan sijainen, komitean sihteeristölle on ilmoitettava siitä vähintään seitsemän päivää ennen kokousta. 4. Sellaisen järjestön pyynnöstä, jolle on myönnetty yksi tai useampi edustajanpaikka, puheenjohtaja voi yksimielisesti komission kanssa kutsua pääsihteerinsä tai sihteeristön jäsenen osallistumaan komitean kokoukseen tarkkailijana. Esteen sattuessa pääsihteeri voi kuitenkin valtuuttaa tarkkailijan paikkansa valitsemalleen toiselle henkilölle. 5. Sellaisen järjestön pyynnöstä, jolle on myönnetty yksi tai useampi paikka yhtäläisen edustuksen ryhmässä, yhtäläisen edustuksen ryhmän puheenjohtaja voi yksimielisesti komission kanssa kutsua pääsihteerinsä tai sihteeristön jäsenen osallistumaan yhtäläisen edustuksen ryhmän kokoukseen tarkkailijana. Esteen sattuessa pääsihteeri voi kuitenkin valtuuttaa tarkkailijan paikkansa valitsemalleen toiselle henkilölle. 6. Tarkkailijoilla ei ole puheoikeutta. Puheenjohtaja voi kuitenkin yksimielisesti komission kanssa antaa heille tämän oikeuden. 7. Kun esityslistan aiheet ovat hyvin teknisluonteisia ja poikkeavat siten komitean tavallisista töistä, puheenjohtaja voi sellaisen järjestön pyynnöstä, jolle on myönnetty yksi tai useampi edustajanpaikka komiteassa, ja yksimielisesti komission kanssa kutsua yhden tai useamman asiantuntijan osallistumaan komitean töihin. Komissio voi omasta aloitteestaan kutsua kenet tahansa, jolla on erityisasiantuntemusta yhdessä esityslistaan merkityistä aiheista, osallistumaan asiantuntijana komitean tai yhtäläisen edustuksen ryhmän asioiden käsittelyyn. Asiantuntijat osallistuva kuitenkin ainoastaan sen asian käsittelyyn, joka on syynä heidän läsnäoloonsa. 8 artikla Komitea voi yksimielisesti komission kanssa perustaa työryhmiä työnsä helpottamiseksi. 9 artikla 1. Komitea ja yhtäläisen edustuksen ryhmä kokoontuvat komission toimipaikassa tämän kutsusta. Työvaliokunta kokoontuu puheenjohtajan kutsusta yksimielisesti komission kanssa. 2. Komission asianomaisten osastojen edustajat osallistuvat komitean, työvaliokunnan, yhtäläisen edustuksen ryhmän sekä työryhmien kokouksiin. 3. Komissio huolehtii komitean, työvaliokunnan, yhtäläisen edustuksen ryhmän sekä työryhmien sihteeristön tehtävistä. 10 artikla Komitean käsittelemät asiat koskevat komission esittämiä lausuntopyyntöjä. Asioita ei ratkaista äänestämällä. Pyytäessään komitean lausuntoa komissio voi asettaa määräajan, jossa lausunto on annettava. Komiteassa edustettuna olevien eturyhmien kannat ovat komissiolle toimitettavassa selvityksessä. Jos komitea hyväksyy pyydetyn lausunnon yksimielisesti, tämä laatii yhteiset johtopäätökset, jotka liitetään selvitykseen. Komissio antaa tulokset asioiden käsittelystä tiedoksi neuvostolle tai hallintokomiteoille viimeksi mainittujen pyynnöstä. 11 artikla Yhtäläisen edustuksen ryhmän puheenjohtajan on annettava komitealle selvitys ryhmän töistä. 12 artikla Kun komissio ilmoittaa komitean jäsenille, että pyydetty lausunto tai esitetty asia on luottamuksellisesta aiheesta, komitean ja yhtäläisen edustuksen ryhmän jäsenet, sekä heidän 5 artiklan 3 kohdan mukaiset sijaisensa, eivät saa ilmaista tietoja, jotka ovat tulleet heidän tietoonsa komitean, yhtäläisen edustuksen ryhmän tai työryhmän töissä, sanotun kuitenkaan rajoittamatta perustamissopimuksen 214 artiklan säännösten soveltamista. Tässä tapauksessa ainoastaan komitean ja yhtäläisen edustuksen ryhmän jäsenet, tai heidän edellä mainitut sijaisensa, ja komission edustajat saavat osallistua kokouksiin. 13 artikla Kumotaan komission päätös (ETY) N:o 72/286/ETY. 14 artikla Tämä asetus tulee voimaan 1 päivänä tammikuuta 1987. Tehty Brysselissä 7 päivänä tammikuuta 1987. Komission puolesta Frans ANDRIESSEN Varapuheenjohtaja (1) EYVL N:o L 179, 7.8.1972, s. 13 (2) EYVL N:o L 68, 11.3.1986, s. 19 (3) EYVL N:o L 175, 4.8.1971, s. 1